1986L0298 — ET — 01.01.2007 — 006.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B NÕUKOGU DIREKTIIV, 26. mai 1986, kitsarööpmeliste põllu- ja metsamajanduslike ratastraktorite tagaossa paigaldatavate ümbermineku kaitsekonstruktsioonide kohta (86/298/EMÜ) (EÜT L 186, 8.7.1986, p.26)

Muudetud:





Muudetud:









▼B

NÕUKOGU DIREKTIIV,

26. mai 1986,

kitsarööpmeliste põllu- ja metsamajanduslike ratastraktorite tagaossa paigaldatavate ümbermineku kaitsekonstruktsioonide kohta

(86/298/EMÜ)







EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 100, võttes arvesse komisjoni ettepanekut, ( 1 ) võttes arvesse Euroopa Parlamendi arvamust, ( 2 ) võttes arvesse majandus- ja sotsiaalkomitee arvamust, ( 3 ) ning arvestades, et: ning arvestades, et: nõukogu 4. märtsi 1974. aasta direktiiv 74/150/EMÜ põllu- ja metsamajanduslike ratastraktorite tüübikinnitust käsitlevate liikmesriikide õigusaktide ühtlustamise kohta ( 4 ) (viimati muudetud Hispaania ja Portugali ühinemisaktiga) kehtestab, et EMÜ tüübikinnitusmenetluse rakendamiseks tuleks üksikute traktoriosade või nende omaduste suhtes kohaldatavaid sätteid täpsustada eridirektiivides; ümbermineku kaitsekonstruktsioone ja nende traktoritele kinnitamise seadmeid käsitlevad sätted on kehtestatud direktiivides 77/536/EMÜ ( 5 ) ja 79/622/EMÜ ( 6 ) (viimati muudetud Hispaania ja Portugali ühinemisaktiga); nimetatud kahes direktiivis käsitletakse vastavalt dünaamilisi ja staatilisi katsemenetlusi (millest tootjad võivad tänapäeval kasutada ükskõik kumba) ja need kehtivad standardsete traktorite puhul, st traktorite, mille maksimaalne läbimiskõrgus on 1 000 mm ja mille ühe veotelje fikseeritud või muudetav pöörmelaius on vähemalt 1 150 mm ja mis kaaluvad “dünaamilisi katseid” käsitlevas direktiivis mõeldud traktorite puhul 1,5–4,5 tonni ja “staatilisi katseid” käsitlevas direktiivis mõeldud traktorite puhul vähemalt 800 kg; käesolevas direktiivis käsitletavate traktorite maksimaalne läbimiskõrgus on 600 mm, mõlema telje minimaalne rööpmelaius on alla 1 150 mm ja mass üle 600 kg; eriotstarbeks kasutatavate traktorite ümbermineku kaitsekonstruktsioonidele võib kohaldada erinõudeid või muid kui direktiivides 77/536/EMÜ ja 79/622/EMÜ sisalduvaid nõudeid; tehnilisi nõudeid, millele nimetatud “kitsarööpmelised” traktorid peavad siseriiklike õigusaktide kohaselt vastama, kohaldatakse muuhulgas ümbermineku kaitsekonstruktsioonidele ja nende traktoritele kinnitamise seadmetele; kõnealused nõuded on liikmesriigiti erinevad; seega on vajalik, et kõik liikmesriigid võtaksid kas lisaks siseriiklikult kehtivatele eeskirjadele või nende asemel vastu ühed ja samad nõuded, seda eelkõige selleks, et võimaldada igale traktoritüübile rakendada EMÜ tüübikinnitusmenetlust vastavalt direktiivile 74/150/EMÜ; käesoleva direktiivi kohaldamisalasse kuuluvad ümbermineku kaitsekonstruktsioonid, mille tüüpideks on traktori tagaossa paigaldatud turvakaared, raamid või juhikabiinid, mis moodustavad liikumisruumi, mille ülemine piir paikneb 900 mm kõrgusel istme võrdluspunktist nii, et traktorijuhi kaitsmiseks jääb piisavalt suur takistusteta ruum; niisuguste ümbermineku kaitsekonstruktsioonide kohta, mille osadeks on kaks traktorijuhi ette paigaldatavat posti, võetakse vastu teine eridirektiiv; ümbermineku kaitsekonstruktsioonide ja nende traktoritele kinnitamise seadmete ühtlustatud osa tüübikinnitusmenetlus võimaldab igal liikmesriigil kontrollida vastavust ühistele konstruktsiooni- ja katsetamisnõuetele ning teatada teistele liikmesriikidele kontrollimise tulemustest, saates nendele iga ümbermineku korral kaitsekonstruktsiooni tüübi ja selle traktorile kinnitamise seadme osa tüübikinnitustunnistuse koopiad; osa EMÜ tüübikinnitusmärgi kinnitamine kõigile tüübikinnitusnõuete kohaselt valmistatud kaitsekonstruktsioonidele välistab nende seadiste kontrollimise vajaduse teistes liikmesriikides; ümbermineku kaitsekonstruktsiooni, eriti traktori ümbermineku korral selle edasiveeremist takistavate ja sõitjaid kaitsvate seadmete teisi osi ja omadusi käsitlevad üldised nõuded sätestatakse hiljem; ühtlustatud nõuded on mõeldud eelkõige töö- ja liikusohutuse tagamiseks kogu ühenduse ulatuses; seetõttu on vajalik kehtestada kohustus paigaldada ümbermineku kaitsekonstruktsioonid traktoritele, millele kehtivad käesoleva direktiivi sätted; traktoreid käsitlevate siseriiklike õigusaktide ühtlustamine eeldab iga liikmesriigi territooriumil ühiste nõuete kohaselt teostatud kontrollimiste vastastikust tunnustamist, ON VASTU VÕTNUD KÄESOLEVA DIREKTIIVI:







Artikkel 1

Käesolevat direktiivi kohaldatakse direktiivi 74/150/EMÜ artiklis 1 määratletud traktoritele, millel on järgmised omadused:

— läbimiskõrgus esi- või tagasilla kõige madalamate kohtade alt mõõdetuna maksimaalselt 600 mm, arvestades ka diferentsiaali,

▼M1

— fikseeritud või reguleeritav minimaalne pöörmelaius ei ületa suurimate mõõtmetega rehvidega varustatud teljel 1 150 mm; lähtudes oletusest, et telg, millele on paigaldatud suurimate mõõtmetega rehvid, on reguleeritud maksimaalsele pöörmelaiusele 1 150 mm, peab teise telje pöörmelaiust olema võimalik reguleerida selliselt, et väikseimate mõõtmetega rehvide välisservad ei ulatu suurimate mõõtmetega rehvide välisservadega võrreldes kaugemale välja. Kui mõlemale teljele on paigaldatud ühesuurused rattad ja rehvid, ei tohi mõlema telje fikseeritud või reguleeritav pöörmelaius ületada 1 150 mm,

▼B

— mass üle 600 kg, mis vastab traktori direktiivi 74/150/EMÜ I lisa punktis 2.4 määratletud tühikaalule, kaasa arvatud käesoleva direktiivi kohaselt paigaldatud ümbermineku korral kaitsva seadise mass ja tootja poolt soovitatud maksimaalse suurusega rehvide massid.

Artikkel 2

1. Iga liikmesriik annab osa EMÜ tüübikinnituse mis tahes ümbermineku kaitsekonstruktsiooni tüübile ja konstruktsiooni traktorile kinnitamise seadmele, kui see vastab I–IV lisas esitatud konstruktsiooni- ja katsetamisnõuetele.

2. Osa EMÜ tüübikinnituse andnud liikmesriik võtab vajaduse korral koostöös teiste liikmesriikide pädevate asutustega vajalikud meetmed, et kontrollida vajalikus ulatuses tootmisnäidiste vastavust kinnitatud tüübile. Selline kontrollimine piirdub pistelise kontrolliga.

Artikkel 3

Liikmesriigid annavad traktori või ümbermineku kaitsekonstruktsiooni tootjale või tootja volitatud esindajale VI lisas osutatud näidisele vastava osa EMÜ tüübikinnitusmärgi iga ümbermineku kaitsekonstruktsiooni tüübi ja selle traktorile kinnitamise seadme jaoks, millele nad on artikli 2 kohaselt andnud tüübikinnituse.

Liikmesriigid võtavad kõik vajalikud meetmed, et välistada niisuguste märkide kasutamist, mis võivad tekitada segiajamisi artikli 2 kohaselt osa tüübikinnituse saanud ümbermineku kaitsekonstruktsioonide ja muude seadmete vahel.

Artikkel 4

1. Ükski liikmesriik ei tohi keelata ümbermineku kaitsekonstruktsioonide ja nende traktoritele kinnitamise seadmete turustamist nende ehituse või töötamisviisiga seotud põhjustel, kui nendel konstruktsioonidel või seadmetelel on osa EMÜ tüübikinnitusmärk.

2. Liikmesriik võib siiski keelata niisuguste osa EMÜ tüübikinnitusmärki omavate ümbermineku kaitsekonstruktsioonide turustamise, mis korduvalt ei vasta kinnitatud tüübile.

Kõnealune liikmesriik teatab võetud meetmetest viivitamatult teistele liikmesriikidele ja komisjonile ning põhjendab oma otsust.

Artikkel 5

Iga liikmesriigi pädevad asutused saadavad teiste liikmesriikide pädevatele asutustele ühe kuu jooksul VII lisas esitatud näidise kohase osa tüübikinnitustunnistuse koopia iga ümbermineku kaitsekonstruktsiooni tüübi kohta, millele nad tüübikinnituse annavad või millele tüübikinnituse andmisest nad keelduvad.

Artikkel 6

1. Kui osa EMÜ tüübikinnituse andnud liikmesriik leiab, et teatav hulk samasugust osa tüübikinnitusmärki kandvaid ümbermineku kaitsekonstruktsioone ja nende traktoritele kinnitamise seadmeid ei vasta tema poolt kinnitatud tüübile, võtab nimetatud liikmesriik vajalikud meetmed tootmisnäidiste vastavuse tagamiseks kinnitatud tüübile. Kõnealuse liikmesriigi pädevad asutused teavitavad teiste liikmesriikide pädevaid asutusi võetud meetmetest, mis tõsise ja korduva nõuetest kõrvalekaldumise korral võivad tuua kaasa osa EMÜ tüübikinnituse tühistamise. Nimetatud liikmesriikide asutused, olles saanud teise liikmesriigi pädevatelt asutustelt nõuetest kõrvalekaldumise teate, võtavad samasugused meetmed.

2. Liikmesriikide pädevad asutused informeerivad üksteist ühe kuu jooksul igast osa EMÜ tüübikinnituse tühistamisest ja tühistamise põhjustest.

Artikkel 7

Iga käesoleva direktiivi rakendamisel kehtestatud sätetele vastav otsus ümbermineku kaitsekonstruktsioonidele ja nende traktoritele kinnitamise seadmetele osa EMÜ tüübikinnituse andmisest keeldumise või tüübikinnituse tühistamise või nende turustamise või kasutamise keelamise kohta peab sisaldama üksikasjalikke põhjendusi. Niisugustest otsustest teatatakse asjaomasele osapoolele ning samal ajal teavitatakse teda liikmesriikides kehtivate seaduste alusel tema käsutuses olevatest õiguskaitsevahenditest ning kõnealuste õiguskaitsevahendite kasutamise tähtaegadest.

Artikkel 8

Ükski liikmesriik ei tohi keelduda traktorile osa EMÜ tüübikinnituse või siseriikliku tüübikinnituse andmisest ümbermineku kaitsekonstruktsioonide või nende traktoritele kinnitamise seadmetega seotud põhjustel, kui need kannavad osa EMÜ tüübikinnitusmärki ja vastavad VIII lisas kehtestatud nõuetele.

Artikkel 9

Ükski liikmesriik ei tohi keelduda traktori registreerimisest, müügist või kasutuselevõtmisest ümbermineku kaitsekonstruktsioonide ja nende traktoritele kinnitamise seadmetega seotud põhjustel, kui nimetatud konstruktsioonide või seadmed kannavad osa EMÜ tüübikinnitusmärki ja vastavad VIII lisas kehtestatud nõuetele.

Artikkel 10

Käesolev direktiiv ei mõjuta liikmesriigi õigust kehtestada asutamislepingut järgides nõudeid, mida nad peavad vajalikuks kõnealuseid traktoreid kasutavate töötajate kaitsmiseks, kui see ei too kaasa kaitsekonstruktsiooni muutmist käesolevas direktiivis kehtestatud nõuetele mittevastavaks.

Artikkel 11

1. Kõik artiklis 1 nimetatud traktorid tuleb EMÜ tüübikinnituse andmisega seoses varustada ümbermineku kaitsekonstruktsioonidega.

2. Kui kaitsekonstruktsioonil ei ole juhiistme ette paigaldatud kahte posti, peab punktis 1 viidatud konstruktsioon vastama käesoleva direktiivi I–IV lisas või direktiivis 77/536/EMÜ või 79/622/EMÜ kehtestatud nõuetele.

Artikkel 12

Käesoleva direktiivi lisade nõuete tehnika arenguga kohandamiseks vajalikud muudatused võetakse vastu direktiivi 74/150/EMÜ artiklis 13 sätestatud korras.

Artikkel 13

Nõukogu võtab 18 kuud pärast käesoleva direktiivi teatavaks tegemist komisjoni ettepanekul ja asutamislepingu sätete kohaselt vastu direktiivi, millega käesolevat direktiivi täiendatakse dünaamilise katse menetlusele löögikatsete lisamist reguleerivate sätetega.

Artikkel 14

1. Liikmesriigid võtavad käesoleva direktiivi järgimiseks vajalikud õigusnormid vastu 24 kuu jooksul alates selle teatavakstegemisest ( 7 ). Liikmesriigid teatavad nendest viivitamatult komisjonile.

2. Liikmesriigid tagavad käesoleva direktiiviga reguleeritavas valdkonnas nende poolt vastuvõetud siseriiklike põhiliste õigusnormide teksti edastamise komisjonile.

Artikkel 15

Käesolev direktiiv on adresseeritud liikmesriikidele.









LISADE LOETELU







I LISA Osa EMÜ tüübikinnituse tingimused II LISA Kaitsekonstruktsioonide ja nende traktoritele kinnitamise seadmete tugevuse katsetamise tingimused III LISA Katsemenetlus A.Dünaamiline katse B.Staatiline katse IV LISA Joonised V LISA Kaitsekonstruktsioonile ja selle traktorile kinnitamise seadmele osa EMÜ tüübikinnituse andmiseks teostatava tugevuskatse protokolli näidis VI LISA Märgistused VII LISA Osa EMÜ tüübikinnitustunnistuse näidis VIII LISA EMÜ tüübikinnituse tingimused IX LISA Traktoritüübi EMÜ tüübikinnitustunnistuse lisa kaitsekonstruktsioonide ja nende traktorile kinnitamise seadmete tugevuse kohta









I LISA

OSA EMÜ TÜÜBIKINNITUSE TINGIMUSED

▼M3

1. Kohaldatakse OECD 29. märtsi 2005. aasta otsuse C(2005) 1 koodi 7 1. punkti (välja arvatud punkt 1.1) mõisteid ja nõudeid.

▼B

2. ÜLDNÕUDED 2.1. Kõik kaitsekonstruktsioonid ja nende traktorile kinnitamise seadmed peavad olema projekteeritud ja valmistatud selliselt, et need vastavad eespool punktis 1.1 nimetatud põhiülesandele. 2.2. Nimetatud tingimus loetakse täidetuks juhul, kui kaitsekonstruktsioonid ja nende traktorile kinnitamise seadmed vastavad II ja III lisas esitatud nõuetele.

3. OSA EMÜ TÜÜBIKINNITUSE TAOTLEMINE 3.1. Osa EMÜ tüübikinnituse taotluse kaitsekonstruktsiooni ja selle traktorile kinnitamise seadme tugevuse kohta esitab traktori või kaitsekonstruktsiooni tootja või tema volitatud esindaja. 3.2. Osa EMÜ tüübikinnituse taotlusele lisatakse kolm koopiat järgmistest dokumentidest, mis sisaldavad alltoodud andmeid: — joonisele märgitud mõõtkavas koostatud või kaitsekonstruktsiooni tähtsaimaid mõõtmeid esitav ülevaatejoonis. Nimetatud joonisel peavad eelkõige olema toodud täpsed andmed paigaldusosade kohta, — traktori küljelt ja tagaosa poolt pildistatud fotod, millel on näha kaitsekonstruktsiooni paigaldusdetailid, — kaitsekonstruktsiooni lühikirjeldus, milles on esitatud selle konstruktsiooni tüüp, traktorile kinnitamise viis ja vajadusel täpsed andmed viimistluskatte kohta, sisse- ja väljapääsuviisid, sisepolstri detailid ja sõiduki edasiveeremist takistavad vahendid ning andmed kütte- ja ventilatsioonisüsteemi kohta, — täpsed andmed konstruktiivsetes osades kasutatud materjalide, s.h. kronsteinide ja kinnituspoltide kohta (vt V lisa). 3.3. Osa tüübikinnituskatsete läbiviimise eest vastutavale tehnilisele teenistusele esitatakse sellele traktoritüübi representatiivtraktor, mille jaoks on mõeldud kaitsekonstruktsioon, millele kinnitust taotletakse. Nimetatud traktor on varustatud kaitsekonstruktsiooniga. 3.4. Osa EMÜ tüübikinnituse omanik võib taotleda tüübikinnituse laiendamist teistele traktoritüüpidele. Pädev asutus, mis on andnud esialgse osa EMÜ tüübikinnituse, väljastab tüübikinnituse laienduse juhul, kui tüübikinnitust omav kaitsekonstruktsioon ja traktoritüüp (-tüübid), millele laiendust taotletakse, vastavad järgmistele nõuetele: — ilma lisaraskusteta traktori II lisa punkti 1.4 kohaselt määratletud mass ei ületa rohkem kui 5 % katsetel kasutatud võrdlusmassi, — teljevahe või inertsimoment tagasilla suhtes ei ületa teljevahe või inertsimomendi võrdlusväärtust, — kinnitusviis ja traktorile kinnitamise punktid on samasugune (samasugused), — sellised osad nagu porikaitsed ja mootoriruumi kaaned, mis võivad kaitsekonstruktsiooni toetada, on võrdse tugevusega ja asetsevad kaitsekonstruktsiooni suhtes samas kohas, — istme ja rooliratta kriitilised mõõtmed ja asukoht kaitsekonstruktsiooni suhtes, samuti jäikadeks loetavate ja liikumisruumi kaitse tagamisel arvessevõetavate kohtade asukohad on sellised, et kaitsekonstruktsioon kaitseb kaitstavat piirkonda ka veel pärast seda, kui konstruktsioon on mitmesuguste katsete tagajärjel deformeerunud.

4. MÄRGISTAMINE 4.1. Iga kinnitatud tüübile vastav kaitsekonstruktsioon peab olema märgistatud järgnevalt: 4.1.1. kaubamärk või -nimetus; 4.1.2. osa tüübikinnitusmärk vastavalt VI lisas toodud näidisele; 4.1.3. kaitsekonstruktsiooni seerianumber; 4.1.4. traktori(te) mark ja tüüp (tüübid), millele kaitsekonstruktsioon on ette nähtud. 4.2. Kõik nimetatud andmed peavad olema esitatud väikesel plaadil. 4.3. Märgistus peab olema nähtav, loetav ja kustumatu.

▼M3









II LISA

Tehnilised nõuded

Kitsarööpmeliste põllu- ja metsamajanduslike ratastraktorite taha monteeritud ja neid ümbermineku puhul kaitsvate turvatarindite tehnilised nõuded EÜ tüübikinnituseks on sätestatud OECD 29. märtsi 2005. aasta otsuse C(2005) 1 koodi 7 3. punktis, välja arvatud punktid 3.1.4 (“Katsearuanded”), 3.4 (“Väiksemad muudatused”), 3.5 (“Märgistamine”) ja 3.6 (“Turvavöö kinnituspunktide toimimine”).

▼M2 —————

▼B









VI LISA

MÄRGID

Osa EMÜ tüübikinnitusmärgi osadeks on:

▼M2

— ristkülik, mille sees on väike e-täht, millele järgneb osa tüübikinnituse andnud liikmesriigi eraldusnumber: — 1 — Saksamaa, 2 — Prantsusmaa, 3 — Itaalia, 4 — Madalmaad, 5 — Rootsi, 6 — Belgia, ►A2 7 — Ungari, 8 — Tšehhi Vabariik, ◄ 9 — Hispaania, 11 — Suurbritannia, 12 — Austria, 13 — Luksemburg, 17 — Soome, 18 — Taani, ►A2 20 — Poola, ◄ 21 — Portugal, 23 — Kreeka, 24 — Iirimaa, ►A2 26 — Sloveenia, 27 — Slovakkia, 29 — Eesti,, 32 — Läti, 36 — Leedu, CY — Küpros, MT — Malta, ◄ ►M4 34 — Bulgaaria, 19 — Rumeenia, ◄

▼B

— ristküliku lähedale selle alla paigutatav osa EMÜ tüübikinnitusnumber, mis vastab kaitsekonstruktsiooni ja selle traktorile kinnitamise seadmete tugevuse kohta antud osa EMÜ tüübikinnitustunnistusele,

— täht V või tähed SV (sõltuvalt sellest, kas on teostatud dünaamiline (V) või staatiline (SV) katse), millele järgneb number 1, näidates, et tegemist on käesolevas direktiivis määratletud kaitsekonstruktsiooniga.

Osa EMÜ tüübikinnitusmärgi näidis

Eespool kirjeldatud osa EMÜ tüübikinnitusmärki kandev kaitsekonstruktsioon on traktori tagaossa paigaldatud turvakaare, raami või juhikabiini tüüpi konstruktsioon, millele on teostatud kitsarööpmelisele traktorile ettenähtud dünaamiline katse (V1), ja millele on Prantsusmaal (e2) antud osa EMÜ tüübikinnitus nr 431.









VII LISA

OSA EMÜ TÜÜBIKINNITUSTUNNISTUSE NÄIDIS









VIII LISA

EMÜ TÜÜBIKINNITUSE TINGIMUSED

1. Traktori tootja või tema volitatud esindaja esitab traktori EMÜ tüübikinnituse saamiseks taotluse kaitsekonstruktsiooni või selle traktorile kinnitamise seadmete tugevuse kohta.

2. Tüübikatsetuste eest vastutavale tehnilisele teenistusele esitatakse tüübikinnituskatsete teostamiseks kinnitatava traktoritüübi representatiivtraktor, millele on asjakohaselt kinnitatud kaitsekonstruktsioon ja selle kinnitusdetailid.

3. Tüübikatsetuste teostamise eest vastutav tehniline teenistus kontrollib, kas tüübikinnitust omav kaitsekonstruktsiooni tüüp sobib kinnitamiseks traktoritüübile, millele tüübikinnitust taotletakse. Tehniline teenistus peab eriti kindlaks tegema, kas kaitsekonstruktsiooni kinnitusvahendid vastavad nendele kinnitusvahenditele, mida seoses osa tüübikinnituse andmisega katsetati.

4. EMÜ tüübikinnituse omanik võib taotleda tüübikinnituse laiendamist muudele kaitsekonstruktsiooni tüüpidele.

5. Pädevad asutused annavad kõnealuse laienduse järgmistel tingimustel: 5.1. uut tüüpi kaitsekonstruktsioon ja selle traktorile kinnitamise seadmed peavad olema saanud osa EMÜ tüübikinnituse; 5.2. uut tüüpi kaitsekonstruktsioon peab olema projekteeritud kinnitamiseks traktoritüübile, millele EMÜ tüübikinnituse laiendust taotletakse; 5.3. kaitsekonstruktsiooni traktorile kinnitamise seadmed peavad vastama kinnitusvahenditele, mida katsetati osa EMÜ tüübikinnituse andmisel.

6. EMÜ tüübikinnitustunnistusele lisatakse iga tüübikinnituse või tüübikinnituse laienduse korral, mis on antud või mille andmisest on keeldutud, tunnistus, mille näidis on esitatud IX lisas.

7. Kui traktoritüübi EMÜ tüübikinnituse taotlus esitatakse samaaegselt sellele traktoritüübile kinnitamiseks ettenähtud kaitsekonstruktsiooni tüübi osa EMÜ tüübikinnituse taotlusega, siis punktides 2 ja 3 kirjeldatud kontrollimisi ei teostata.









IX LISA

NÄIDIS